ગુજરાત વિધાનસભાની ચૂંટણીની તારીખોની જાહેરાત થઈ ગઈ છે. ગુજરાતમાં બે તબક્કામાં 9 ડિસેમ્બર અને 14 ડિસેમ્બરે મતદાન યોજાશે. અને 18 ડિસેમ્બરે મતગણતરી થશે. ચૂંટણી પંચે તારીખોની જાહેરાત કરતાંની સાથે જ ગુજરાતમાં આચાર સંહિતા લાગુ થઈ ગઈ છે. શું છે આચાર સંહિતા અને તેનો અમલ કેવી રીતે થશે… તેના અંગે વિગતે જાણીએ. ચૂંટણીની તારીખો જાહેરાતની સાથે જ તાત્કાલિક અસરથી આદર્શ આચાર સંહિતાની જોગવાઇઓ અમલમાં આવી છે અને તે સામાન્ય ચૂંટણીઓ પૂરી થાય ત્યાં સુધી અમલમાં રહેશે. રાજ્યના મુખ્ય ચૂંટણી અધિકારી બી. બી. સ્વેને આચાર સંહિતા અંગે માહિતી આપી હતી.